《祝英台近》
清代·陆求可

蓼花繁，芦叶冷，秋色催黄菊。秋雨秋风，酿得新醅熟。

斋东竹筱沉吟，鲈鱼羹美，开尊坐、翠帘高轴。

清歌促。渐看古道斜阳，阴阴满金谷。白眼青天，冷石醉中宿。

漫言岁岁悲秋，百川一吸，甚愁事、得来心曲。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。